יהודית סולה

יהודית סולה (נולדה ב-18 בינואר 1943) היא אשת עסקים, שחקנית, תסריטאית וקריינית טלוויזיה ישראלית.

== ביוגרפיה ==
סולה נולדה בצ'כיה בשנת 1943, ובשנת 1947 עלתה משפחתה לישראל<ref></ref>.

למדה תיאטרון וספרות עברית באוניברסיטת תל אביב.

סולה נשואה לאיש העסקים רפי אדר ולהם שני בנים - השחקן והמוזיקאי רועי אדר והבמאי דניאל אדר. סולה היא מבעלי מסעדת "פרונטו".

== עבודתה המקצועית ==
בשנת 1966 שיחקה במחזמר "אסתר המלכה" שביים שייקה אופיר בתיאטרון הקאמרי<ref></ref>. אופיר הציג בפני סולה את אורי זוהר, שהציע לה להשתתף בסרטו "שלושה ימים וילד"<ref></ref>.

בשנת 1967 עלה לאקרנים הסרט<ref></ref> בהשתתפותם של סולה בתפקיד נועה, ולצדה עודד קוטלר בתפקיד אלי, יוצא קיבוץ החי בירושלים. הסרט זכה להצלחה בקופות ואצל המבקרים<ref></ref> ואף ייצג את ישראל בפסטיבל קאן<ref></ref><ref name=":0"></ref>.

בשנת 1968 השתתפה בתפקיד שפרינצע<ref></ref> בסרט "טוביה ושבע בנותיו" בבימויו של מנחם גולן, המבוסס על המחזה "טוביה החולב" מאת שלום עליכם<ref></ref>.

באותה שנה השתתפה בהצגה "הדוד וניה" בתיאטרון העירוני חיפה, יחד עם מיכל בת-אדם, אילן דר, נסים זוהר ומאיר צורף<ref></ref><ref></ref>.

בשנת 1969 השתתפה בסרט "התרוממות", בבימויו של אורי זוהר, יחד עם ישראל (פולי) פוליאקוב, שייקה לוי, גברי בנאי, ג'וזי כץ, לאורה ריבלין וציפי שביט<ref></ref>. מאוחר יותר בשנה זו השתתפה בסרט "שבלול" בבימויו של בועז דוידזון ובהשתתפות אריק איינשטיין, שלום חנוך, צבי שיסל, ג'וזי כץ, אורי זוהר, מרדכי ארנון וזאב רווח<ref></ref>.

באוקטובר 1969 הודיעה הטלוויזיה הישראלית כי סולה, יחד עם ישראלה מור, גלוריה סטיוארט ודליה מזור, סיימו את קורס הקרייניות ועתידות לשמש קרייניות במהלך שידורי הערוץ<ref></ref><ref></ref>.

בשנת 1974 השתתפה בסרט הטלוויזיה "מאחורי הגדר" על-פי הנובלה של חיים נחמן ביאליק בבימוי עמק פרי, וכן בהצגה "חיים חיים" מאת אלי שרייבר ובבימויו של הלל נאמן שעלתה בתיאטרון הקאמרי<ref></ref>.

בשנת 1977 השתתפה בסרט "הצילו את המציל" בבימויו של אורי זוהר, ובהשתתפות גילה אלמגור, גבי עמרני, חנה לסלאו, יוסף שילוח וישראל גוריון<ref></ref>.

בשנת 1979 השתתפה בסרט "רובה חוליות" בבימוי אילן מושנזון ובהשתתפות אריק רוזן, מיכאל כפיר, אופליה שטראל ואליעזר יונג<ref></ref>.

בשנת 1980 השתתפה בתוכנית הטלוויזיה "מסך לספרות" ששודרה בטלוויזיה החינוכית הישראלית.

סולה למדה בקורס כתיבת תסריטים בהדרכתו של המחזאי והסופר יהושע סובול. היא כתבה שני פרקים לסדרה "מילואים", תסריט שלא עובד לסרט בשם "שמש, ים ותו לא"<ref name=":0" /> ואת התסריט לסרט "כפפות", המבוסס על ספרו של הסופר דן צלקה, שיצא לאקרנים בשנת 1986 בבימויו של רפי אדר ובכיכובם של סולה, איקה זהר, שרון הכהן ועזרא כפרי<ref></ref>.

בשנת 1987 השתתפה בסרט "פוטו רומן" בבימוי טל רון בהשתתפות אביטל דיקר, אלון אבוטבול, דן תורן ויוסף כרמון<ref></ref>.

בשנת 1988 כתבה, יחד עם ענת גוב, את התסריט לסדרת הטלוויזיה "כן, מה?!"<ref></ref>.

בשנת 1994 השתתפה בסרט "אחרי החגים" המבוסס על ספרו של יהושע קנז, בהשתתפות מיכאלה עשת, צחי נוי, גדליה בסר ורוברטו פולק<ref></ref>.

== קישורים חיצוניים ==

* [https://www.makorrishon.co.il/nrg/online/4/ART2/271/799.html לאכול להתבלבל לאהוב: ראיון עם רפי אדר], nrg

== הערות שוליים ==

קטגוריה:ישראלים ילידי צ'כיה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:תסריטאיות ישראליות
קטגוריה:תסריטאיות קולנוע ישראליות
קטגוריה:מגישי חדשות ישראלים
קטגוריה:מגישות חדשות ישראליות
קטגוריה:נשות טלוויזיה ישראליות
קטגוריה:חבורת לול
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:תסריטאים ישראלים
קטגוריה:תסריטאי קולנוע ישראלים
קטגוריה:אנשי טלוויזיה ישראלים
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:נשות עסקים ישראליות
קטגוריה:אנשי עסקים ישראלים
קטגוריה:קרייניות ישראליות
קטגוריה:קריינים ישראלים
קטגוריה:ישראליות שנולדו ב-1943
קטגוריה:ישראלים שנולדו ב-1943